laion/Wikipedia-Exotic huggingface dataset:
ניצן שפירא

ניצן שפירא (נולד ב-24 במרץ 1996) הוא עיתונאי ישראלי המשמש ככתב חברת החדשות של ערוץ 12 בדרום. נולד וגדל ביישוב הושעיה בעמק יזרעאל. למד בבית הספר היסודי "נתיב הושעיה" ובישיבה תיכונית חיספין. לאחר מכן עשה שנה במכינה לפני הצבא. במרץ 2016 התגייס לצה"ל ושירת כלוחם ומפקד בחטיבת הקומנדו, ביחידת אגוז. בשנת 2019, לאחר שחתם על הארכת השירות עם הצוות שלו ביחידה בעקבות מבצע מגן צפוני השתחרר מצה"ל. את דרכו בתקשורת החל כשעבד בארכיון של חברת החדשות. לאחר מכן עבר לשמש כתחקירן ובהמשך כתב כללי ב-N12. ביוני 2022 החל לשמש בתפקיד כתב הדרום של חדשות 12 לצד העיתונאי תמיר סטיינמן. במרץ 2022 חשף את תנאי קליטתם של הפליטים האוקראינים בנתב"ג עם נחיתתם ארצה. בעקבות הפרסום הנחתה שרת הפנים איילת שקד לשנות את הנוהל ולהעביר את הממתינים בנתב"ג למלון דן, שם ישהו עד להכרעה בעניינם. ב-7 באוקטובר 2023 במהלך מתקפת הפתע על ישראל שידר משעות הבוקר בשדרות, שהייתה מלאה במחבלים. מאז, לכל אורך מלחמת חרבות ברזל, סיקר את הנעשה בדרום. הוא סיקר את הנעשה ברצועת עזה ונכנס לסקר במוקדי לחימה רבים. במחנה הפליטים אל בורייג', ראיין את עידן עמדי מספר דקות לפני שנפצע קשה בפיצוץ משאית במרכז הרצועה. ביום העצמאות תשפ"ד נכלל ברשימת 30 הצעירים המבטיחים של המגזר (הדתי) בעיתון "מקור ראשון". ב-17 במאי 2024 זכה בפרס הוקרה מהאקדמיה לטלוויזיה על דיווח בזמן אמת תוך סיכון חיים החל מ-7 באוקטובר. ביוני 2024 קיבל מטעם ארגון העיתונאים והעיתונאיות בישראל את פרס אורי אבנרי לעיתונות אמיצה על סיקור עיתונאי תחת אש. שפירא הוא סטודנט לתואר ראשון בפוליטיקה ותקשורת במכללת הדסה בירושלים. הוא נשוי לרינת ואב לבת. מתגורר בקריית גת. בחודש יוני 2024 שיתף שמשפחתו דתייה ושהוא שומר שבת. מדיה וקבצים בנושא ניצן שפירא בוויקישיתוף ניצן שפירא, ברשת החברתית אקס (טוויטר) ניצן שפירא, ברשת החברתית אינסטגרם "אתה רואה כמות גדולה של גופות ומראות שאף אחד לא דמיין", באתר ‏מאקו‏, 19 במרץ 2024 ניצן שפירא, ברשת החברתית אינסטגרם מהמלחמה באוקראינה - לקרב התשה בישראל: היחס הקשה לפליטים בנתב"ג, באתר ‏מאקו‏, 10 במרץ 2022 צפו: עידן עמדי מתראיין דקות לפני הפציעה הקשה, באתר ערוץ 7, 8 בינואר 2024 אביטל אינדיג, ‏ניצן שפירא: העיתונאי שטיפל בפצועים, בעיתון מקור ראשון, 10 במאי 2024
צ'ארלס ספנס

צ'ארלס ספנס הוא פסיכולוג ניסיוני באוניברסיטת אוקספורד ראש קבוצת מחקר המתמחה במחקר על שילוב מידע על פני אופנים חושיים שונים, ספנס מלמד פסיכולוגיה נסיונית לבוגרי תואר ראשון בסומרוויל קולג', אוקספורד. ספנס מייעץ למספר חברות רב לאומיות בהיבטים שונים של עיצוב רב-חושי. הוא גם ערך מחקר בנושאי אינטראקציה בין אדם למחשב בתחנת העבודה של הצוות במעבורת החלל האירופית. כיום הוא עובד על בעיות הקשורות בעיצוב של אוכל המעוררים את החושים בצורה מקסימלית, ועם השפעת הסביבה הפנימית על מצב הרוח. ספנס פרסם יותר מ-500 מאמרים בכתבי עת מדעיים בעשור האחרון. הוא זכה בפרס ה-10 של החברה לפסיכולוגיה ניסויית, האגודה הבריטית לפסיכולוגיה: פרס המדור הקוגניטיבי, פרס פול ברטלסון, שהכיר בו כפסיכולוג הקוגניטיבי הצעיר של השנה באירופה, ובפרס המחקר היוקרתי על שם פרידריך וילהלם בסל של קרן אלכסנדר פון הומבולדט בגרמניה. ספנס הוא אחד החוקרים הפופולריים בתחום הגסטרופיזיקה, אחד הניסויים המוקדמים והבולטים ביותר של ספנס בתחום היה "התפקיד של רמזים שמיעתיים במודול הפריכות והעייפות הנתפסת של צ'יפס", שפורסם בכתב העת Journal of Sensory Studies ב-2004. הניסוי היה הראשון שהראה בהצלחה שטעם האוכל יכול להיות שונה בהתאם לשינויים בצליל. בניסוי, ספנס הוכיח שגובה הרעש ועוצמת הקול שהופקו בעת נגיסה בצ'יפס של פרינגלס השפיעו על התפיסה של אנשים עד כמה הם טריים. רעשי קראנץ' חזקים יותר, בעלי צלילים גבוהים יותר, דורגו על ידי אוכלים להיות רעננים יותר ב-15% בממוצע מאשר רעשי קראנץ' רכים יותר בצלילים נמוכים יותר. המחקר קבע כי למראה למגע ולקול של מזון יכולים להיות השפעות גדולות על תפיסת הטעם שלו. ממצאים נוספים של המחקר הם שמוס תות נתפס כ-10% מתוק יותר כשאוכלים אותו מכלי לבן על פני שחור, שלקפה ששותים מספלים לבנים יש טעם עז כמעט פי שניים אבל רק שני שלישים מתוק כמו קפה ששותה מספל שחור, וכן שאוכלים תופסים יוגורט כ-25% יותר ממלא כאשר מיכל הפלסטיק שלו שוקל 2 1⁄2 ounce (70 גרם) יותר. רויטל פדרבוש, איך לגרום לאוכל להיות מתוק יותר בלי להוסיף טיפת סוכר?, באתר ynet, 14 בנובמבר 2021 דורון פרידמן, איך נשמעת הפסטה שלכם? מיזם חדש יצר "תיבול קולי" שמשדרג את המנה, באתר ישראל היום, 4 באפריל 2024 צ'ארלס ספנס, באתר ResearchGate "Charles Spence — Department of Experimental Psychology". University of Oxford. ארכיון מ-29 בינואר 2022. נבדק ב-29 בינואר 2022. {{cite web}}: (עזרה). "Charles Spence". Oxford Neuroscience. אורכב מ-המקור ב-1 במאי 2008. נבדק ב-9 בספטמבר 2010. {{cite web}}: (עזרה). "Crossmodal Research Lab". Department of Experimental Psychology, University of Oxford. אורכב מ-המקור ב-22 בספטמבר 2010. נבדק ב-9 בספטמבר 2010. {{cite web}}: (עזרה). "Professor Charles Spence". Somerville College, University of Oxford. אורכב מ-המקור ב-16 ביולי 2011. נבדק ב-9 בספטמבר 2010. {{cite web}}: (עזרה). Spence, C. (2007). Audiovisual multisensory integration. Acoustical science and technology, 28(2), 61-70. Spence, Charles (2004). "The Role of Auditory Cues in Modulating the Perceived Crispness and Staleness of Potato Chips". Journal of Sensory Studies. 19 (5): 347–363. doi:10.1111/j.1745-459x.2004.080403.x..
הקרב על גלאון

הקרב על קיבוץ גלאון במלחמת העצמאות היה קרב הגנה כנגד מתקפה של הצבא המצרי במהלך קרבות עשרת הימים, שנערך ב-14 ביולי 1948. קיבוץ גלאון עלה על הקרקע במסגרת 11 הנקודות במוצאי יום הכיפורים (בלילה שבין 5 ל-6 באוקטובר) 1946. מלבד קיבוץ גת הוותיק ממנו, היה הקיבוץ נקודת ההתיישבות היהודית היחידה בכל האזור. כחמישה ק"מ מדרום לגלאון שכן הכפר הערבי בית ג'יברין, וכביש הגישה לקיבוץ עבר דרך הכפר אל-פאלוג'ה. על פי תוכנית החלוקה, קיבוץ גלאון היה אמור להיכלל בשטח המדינה הערבית. מאז פרוץ מלחמת העצמאות, הידרדר המצב הביטחוני באזור, ושיירות שנסעו לגת ולגאון ומהן הותקפו פעמים רבות על ידי ערביי אל-פאלוג'ה, והיו מפעם לפעם אבדות בנפש. הבריטים סירבו לאבטח את השיירות, והציעו לפנות את שני הקיבוצים. נשים וילדים פונו מגלאון עד שוך הקרבות. ב-13 במרץ 1948 יצאה מנגבה "שיירת גת גלאון" בפיקודו של יצחק פונדק שנועדה לפרוץ את הדרך לקיבוצים המבודדים. השיירה נקלעה לחסימה, שבמהלכה נהרגו שבעה לוחמים מירי דו צדדי. יום למחרת, ב-14 במרץ, נערכה פעולת תגמול באל-פאלוג'ה, שבמהלכה נהרגו 14 איש. בעקבות פעולה זו חזר השקט לאזור עד להכרזת המדינה. ב-15 במאי 1948 פלשו לישראל צבאות מדינות ערב, ובהן חיל משלוח מצרי. טור מצרי התקדם מעזה בכיוון חברון במטרה להגיע לירושלים, ונלחם בנקודות התיישבות יהודיות שעמדו בדרכו. חטיבת גבעתי וחטיבת הנגב יצאו ב-8 ביולי למבצע אנ-פאר כנגד הכוחות המצריים. ביום 14 ביולי 1948 בשעה 9:30 החלה הפגזה ארטילרית מצרית כבדה על הקיבוץ. בחסות הירי הארטילרי, הגיעו לאחר כשעתיים כוחות רגלים סדירים למחצה. כוח המגן של הקיבוץ כלל מחלקה של 29 לוחמים מגדוד 53 של חטיבת גבעתי, 5 סיירים חטיבתיים ועוד כשישים מאנשי הקיבוץ. מגיני הקיבוץ הגיבו בירי מרגמות, שהצליחו להניס את התוקפים משטח הקיבוץ אל עבר שטח פתוח מדרום, שם המתינו להם עמדות מקלעים. מאוחר יותר החלה התקפה רגלית נוספת של כ-800 לוחמים משני כיוונים: מדרום ומצפון מזרח. שני הכוחות התקופים נקלעו לשדות מוקשים, ואלו ששרדו נסוגו בעקבות ירי מקלעים שהומטר עליהם. עד הערב נמשכו חילופי האש בין הכוחות, עד לנסיגתם המלאה של התוקפים. בקרב מגיני הקיבוץ לא היו אבידות בנפש, שני מגנים נפצעו קל בלבד. לפי דיווחים ישראליים, לאחר המתקפה המצרית הכושלת, הורד הדגל המצרי בראש תחנת המשטרה בבית ג'יברין לחצי התורן. ביום שלאחר הקרב, כתב קצין התרבות של חטיבת גבעתי אבא קובנר ללוחמי החטיבה ב"דף הקרבי": בעמידה איתנה ועקשנית הדפה הנקודה את ההתקפה שנמשכה משך כל היום. המשק הופגז קשה בתותחים ומרגמות. לאחר מכן התקיפו כ-800 איש אשר הגיחו משלושה כיוונים והתקרבו עד גדר הנקודה. לאחר ההתקפה היה הוואדי המוביל לגל-און אדום מדם... ואם יוסיף לעלות האויב - יעלה ויגאה גם הואדי מדם הקרב הונצח באנדרטה בקיבוץ הכוללת את משוריין ה"בובלה" שבנו מגיני הקיבוץ, מונח על בונקר. הבאר ההיסטורית של הקיבוץ נקראה "באר אליעזר" על שמו של אליעזר ברושי, מפקד החולייה שהגנה על הבאר, וגם עליה מוצב שלט הנצחה אליעזר ברושי, קיבוץ גל-און במלחמת השחרור, גלאון ה'תש"ם. אברהם אילון, חטיבת גבעתי מול הפולש המצרי תל אביב, 1963. קרב גלאון, באתר מפת מלחמת העצמאות. אורי משגב, הניצחון המזהיר של קיבוץ גלאון על המצרים נשכח כלא היה, באתר הארץ, 16 במרץ 2018 אורי גדרתי, בהרי יהודה, עם נפילת בית גוברין, הַבֹּקֶר, 29 באוקטובר 1948 י. בר יוסף, נהדפה ההתקפה על גל-און בנסיגה מבוהלת של המצרים, הַבֹּקֶר, 16 ביולי 1948 אנדרטת קרב גלאון, באתר יזכור באר אליעזר (באר גל), באתר עמוד ענן
שמואל הלוי בר סעדיה

רבי שמואל הלוי בר סעדיה היה פוסק הלכה ודיין בתקופת הראשונים, במאה ה-12. כיהן כדיין בבית דינו של הרמב"ם בפוסטאט שבמצרים. נולד לאביו רבי סעדיה שהיה חכם. פעל במצרים כדיין שלישי בבית דינו של הרמב"ם שהיה אב בית הדין. חביריו לדיינות היו רבי יצחק בר ששון (דיין השני), ורבי מנשה בר יוסף (דיין רביעי). בית הדין תיקן תקנות לכל ארץ מצרים. למשל, בשנת ד'תתקמ"ז (1186) תיקן שכל ענייני הנישואין והגירושין ייעשו על פי רבני המקום שבקיאים בדינים אלו. כמו כן, בית הדין חיזק את הנשים לטבול במקווה לאחר ימי הנידה, כהלכה. השתמרו מעל עשרה פסקי דין מהרמב"ם שרבי שמואל הלוי מצטרף לדעתו. בית הדין עסק גם ביחס לקראים. בתקופה מסוימת חתם אחר הרמב"ם כדיין שני ללא חתימתו של חבירו רבי יצחק בר ששון. ופעמים חתם כדיין שני לפני חבירו רבי יצחק בר ששון. ישנה השערה קרובה שרכש פירוש ספר במדבר של רב שמואל בן חופני גאון. יש הסבורים שבנו הוא רבי שלמה שהעתיק קטעים מפירוש המשניות לרמב"ם. בגניזה הקהירית נשמרו עשרות כתבים שהעתיק. ראו שו"ת המרב"ם מהד' ירושליחם ספר נשים סימן קפג שחתם שם אביו "ר' סעדיה זצו"ל". ראו שו"ת הרמב"ם סימן שמח; ובמהד' מכון ירושלים סימן רל. ראו שו"ת הרמב"ם מהד' ירושלים ספר נשים סי' קסז. ראו שו"ת הרמב"ם מהד' ירושלים ספר נשים סימן רלד. ראו לדוגמה שו"ת הרמב"ם מכון ירושלים ספר נשים סי' קפד. ראו שו"ת הרמב"ם מהד' ירושלים ספר נשים סי' קסד. ראו: הורביץ, קטלוג קטעי גניזת קהיר חלק ב מס' 30. ראו: ששון, מחקר מקיף עמ' 30 הערה 32. ראו תורתן של גאונים חלק ו עמ' קעז.
שלומי ברטונוב

שלומי ברטונוב (נולד ב-23 באוגוסט 1987) הוא שחקן וזמר ישראלי. זכה בפרס שחקן בפסטיבל עכו (2011), שחקן השנה בפרס הבמה לילדים ונוער (2015) ובפרס קיפוד הזהב כמלחין (2016 ו-2019). ברטונוב למד משחק בבית ספר למשחק של ניסן נתיב. הוא הבן של אייל ברטונוב, נכדו של שחקן הבימה שלמה ברטונוב שנקרא על שמו, נינו של יהושע ברטונוב, מוותיקי הבימה. בשנים 2009–2010 כיכב בעונה השלישית של סדרת דרמת הנוער של HOT "האי" ששודרה בערוץ הילדים גילם את דמותו של קוזמו אביר טיפש, מאוהב ברומי (רוני הדר), חבר של ג'פרי (אור מאיר). בשנת 2010 השתתף בקומדיה המצליחה של yes "השועלים" גילם את דמותו של גבע בר שישת, מנהל הארט בסרטי האימה והשף במסעדה, מוזר ומצחיק, חלק מצוות "גבע ושמוקלר". באותה השנה גם גילם את דניאל בסרט "תום". כמו כן באותה השנה שיחק בסרט "דואר רשום" בתפקיד בן. בשנת 2011 השתתף במופע הצדעה לשירי הילדים של לאה גולדברג. בשנת 2013 שיחק בסדרת הטלוויזיה "אבודים באסיה" ששודרה בחברת הכבלים של Yes בתפקיד גוסטי. באותה השנה שיחק בסדרה "המגפה" בתפקיד נפתלי. באותה השנה גם ניגן והיה אחראי על המוזיקה של הסרט " מישהו ראה את איל נוריך". בשנת 2014 הופיע בסדרה של Yes "אניגמה" שיחק את איליי ריבלין - כחולה-39. באותו השנה שיחק בסדרת הטלוויזיה "מי נתן לך רישיון?" ששודרה בערוץ 1 שיחק בתפקיד דישון. בשנת 2015 שיחק בסרט "מכתבי אהבה מהמלחמה" בתפקיד יוסף דמסט. בשנת 2016 גילם את ניב בסרט "סנפשוט". בשנת 2018 שיחק בסדרת הטלוויזיה "האחיות המוצלחות שלי" ששודרה ב־Yes. בשנת 2022 שיחק את בן בסרט "אזרח מודאג". השתתף במגוון הצגות ותיאטרונים כגון "הנודדים" בתיאטרון גשר; "יהוא" ו"סיפור פשוט" בתיאטרון הבימה; "אותלו" בתיאטרון הקאמרי; ו"הליוגבלוס", "תיאורמה", "אדיפוס. טריפטיכון" בתיאטרון תמונע. בשנת 2006 השתתף בהרכב המוזיקלי "איקרוס" וניגן על תופים. כתב מוזיקה, בין היתר, להצגות – "פונדק הרוחות", "בדמי ימיה" בתיאטרון החאן, "הליוגבלוס", "אדיפוס. טריפטיכון" בתיאטרון תמונע. בשנת 2011 זכה בפרס השחקן בפסטיבל עכו בשנת 2015 זכה בפרס השחקן בפרס הבמה לילדים ונוער בשנים 2016 ו-2019 זכה בפרס קיפוד הזהב כמלחין השנה שלומי ברטונוב, ברשת החברתית אינסטגרם שלומי ברטונוב, במיזם "אישים" לתיעוד היצירה הישראלית שלומי ברטונוב, במסד הנתונים הקולנועיים IMDb (באנגלית) שלומי ברטונוב, במאגר הידע העברי לקולנוע ישראלי ועולמי "אידיבי" שלומי ברטונוב, באתר ספר הקולנוע הישראלי שלומי ברטונוב, תיאטרון גשר מלאה באהבה, סרטון בערוץ "כאן 11 - תאגיד השידור הישראלי", באתר יוטיוב (אורך: 52:04)
ליולמוס פביאנס

ליולמוס פביאנס (שם מדעי: Liolaemus fabiani) היא מין לטאה מהמשפחה ליולמיים, החיה בטבע בצ'ילה ומצויה בסכנת הכחדה בטבע. לטאה זו ייחודית ואנדמית לשטחי מדבר המלח "Salar de Atacama" שבאנטופגסטה, צ'ילה והיא חיה במדבר אטקמה היבש. הלטאה תוארה בשנת 1983 בידי החוקרים: José L. Yáñez ו-Herman Núñez in על פי דגימה שנאספה בגובה 2,450 מטרים סמוך לסן פדרו דה אטקמה ומצויה כיום במוזיאון הטבע הלאומי של צ'ילה (אנ'). השם הספציפי של הלטאה קרוי להוקרת האקולוג הצ'ילינאי פביאן מ. ג'קסיק (Fabian M Jaksic). אורך הלטאה הוא כ-12 עד 16 ס"מ, כאשר הזנב מהווה מחצית ממנו. צבעה אפרפר עם נקודות וכתמים אדומים עד שחורים-לבנים. היא בעלת ראש משולש ובעלת קשקשים גב חלקים ומשולשים. הגפיים ארוכות וחזקות והזנב ארוך. לטאה זו משריצה צאצאים חיים. הלטאה חיה בטבע רק במדבר אטקמה בגבהים של: 2,300 עד 3,000 מטרים מעל פני הים. היא מצויה סמוך למקווי מים מלוחים ונצפתה שוחה אחרי טרף. מזונה העיקרי הוא יתושים, זבובים וחרקים אחרים שהיא לוכדת בזריזות. מדיה וקבצים בנושא ליולמוס פביאנס בוויקישיתוף ליולמוס פביאנס, באתר ITIS (באנגלית) ליולמוס פביאנס, באתר NCBI (באנגלית) ליולמוס פביאנס, באתר GBIF (באנגלית) ליולמוס פביאנס באתר הרשימה האדומה של IUCN Species Liolaemus fabiani at The Reptile Database www.reptile-database.org.
תחנת הרכבת גדרה

תחנת הרכבת גדרה היא תחנת נוסעים מתוכננת של רכבת ישראל, הצפויה לשרת את תושבי גדרה וסביבתה. התחנה היא חלק מפרויקט מסילת פלשת - שורק – עוקף לוד ומתוכנית הפיתוח של רכבת ישראל והמערכת המוצעת להסעת המונים בנפת אשקלון לשנת 2040. התחנה מתוכננת לקום סמוך למתחם התעסוקה והמסחר בעיר, והיא מיועדת עבור נוסעים ורכבות משא. בספטמבר 2016 קמה הצעה להקמת מסילת פלשת שורק-עוקף לוד ותחנת הרכבת גדרה, במסגרת תוכנית הפיתוח של רכבת ישראל והתוכנית האסטרטגית להסעת המונים בנפת אשקלון לשנת 2040. מטרת הקמת המסילה היא יצירת קו מטענים חדש בין המסילה המזרחית לנמל אשדוד, והפחתת העומס במסילה ועבור המשאיות הנכנסות לנמל אשדוד. התוכנית מיועדת גם להסטת רכבות מטען מערי מחוז המרכז ומבאר שבע. התכנון הראשוני לא הביא בחשבון את מיקום התחנה. בספטמבר 2020 החליטה הוועדה לתשתיות לאומיות (ות"ל) לקדם את התוכנית. בינואר 2024 ות"ל אישרה את תוכנית מסילת פלשת שורק – עוקף לוד, הכוללת את התחנה, לצד תחנות עתידיות נוספות בגזר, והרחבת התחנה המתוכננת בבני דרום. תוכנית תת"ל 79: מסילת פלשת שורק-עוקף לוד, באתר מינהל התכנון מערכת פורט2פורט, אושרה בוות"ל התכנית להקמת מסילת פלשת שורק, באתר Port2Port, ‏1 בינואר 2024 כרמלה קופר, הות"ל החליטה לקדם את תוכנית מסילת פלשת שורק – עוקף לוד, באתר Magdilim, ‏15 בספטמבר 2020 תחנת הרכבת בגדרה יוצאת לדרך!, באתר המועצה המקומית גדרה, ‏2 בינואר 2024
סחלב הביצות

סחלב הביצות (שם מדעי: Anacamptis laxiflora) הוא מין בסוג בן-סחלב (בעבר שויך לסוג סחלב), הסחלב הגבוה ביותר בארץ ישראל. הצמח נדיר ומוגן. העלים איזמלניים ורחבים. עמוד התפרחת עבה וגבוה, המגיע עד 80 ס"מ ואף יותר. התפרחת בת 10-50 פרחים. צבע הפרחים ורוד-סגול, הפרחים בעלי דרבן. הפריחה בפברואר - אפריל. משרעת התפוצה מזרח ים-תיכונית. בארץ ישראל צומח ברמת הגולן, בעמק החולה, בעמק בית שאן, עמק זבולון בשרון ובשפלה. בעבר נצפו פרטים של סחלב הביצות באזור אשדוד ואלו הועברו בשנת 1981 לשמורת מבוא אשדוד אך אלו לא נצפו בשנים האחרונות ובשנת 2016 נקבע שהפרח נכחד ממישור החוף הדרומי. סחלב הביצות, אנציקלופדיה החי והצומח של ארץ ישראל, כרך 11, עמ' 323 מדיה וקבצים בנושא סחלב הביצות בוויקישיתוף סחלב הביצות, באתר NCBI (באנגלית) סחלב הביצות, באתר האנציקלופדיה של החיים (באנגלית) סחלב הביצות, באתר צמח השדה סחלב הביצות, באתר Tropicos (באנגלית) סחלב הביצות, באתר GBIF (באנגלית) סחלב הביצות, באתר The Plant List (באנגלית) סחלב הביצות, באתר IPNI (באנגלית) סחלב הביצות, באתר למטייל סקר תשתיות טבע עירוני אשדוד, דצמבר 2016, עמודים 56-57
שכונת השעשועים

שכונת השעשועים (באנגלית: Fluffy Gardens - גני פלאפי) היא סדרת טלוויזיה מונפשת בריטית-אירית לילדים שנוצרה על ידי החברות Monster Entertainment ו-Target Entertainment ובוימה על ידי ג'ייסון טממגי. באירלנד שודרה הסדרה ב-RTÉ2 ובישראל בערוץ לולי. הסדרה בת 2 עונות ו-80 פרקים באורך 7 דקות. העלילה דומה לעלילה של ספרי מר וגברת מאת רוג'ר הרגרביס ואדם הרגרביס, ועוסקת בהרתפקאותיהן של חיות בגודל גמדי, כל פרק עוסק באחת הדמויות ובסיפור שלה. פאולו החתול (Paolo the Cat): חתול אדום, אוהב לקרוא ספרים. סקופי הארנבת (Scoopy the Pink Rabbit): ארנבת ורודה, אוהבת לאכול גזר וגלידה. מקס הזברה (Max the Zebra): זברה לבן, אוהב לעשות אקשן והרתפקאות. רווית הפוני (Mavis the Pony): פוני בצבע מג'נטה חובשת עניבת פרפר צהובה על ראשה, אוהבת לאכול כריכי חציר. אנה הינשופה (Una the Owl): ינשופה חומה, אוהבת לשמוע מוזיקה. מנדי הפלמינגו (Mindy the Flamingo): פלמינגו ורודה בצורת האות ף, אוהבת לשחק, לרקוד ולשיר. פלואלה העטלפה (Floella the Fruit Bat): עטלפה כחולה, אוהבת לראות דברים שונים. ג'ורג' הכלב (George the Mean Yellow Dog): כלב צהוב, אוהב לכעוס. באשי הבואש (Stinky the Skunk): בואש חום, אוהב לבנות דברים. מר גורדון הפנדה (Mr. Johnson the Panda): דוב פנדה לבן, אוהב את הגינה שלו. קמיל התנינה (Camille the Crocodile): תנינה ירוקה, מגושמת. צילי וגילי החתולות (Fudge and Lily the Kittens): צמד חתולות אוכרות, אוהבות לעשות דברים מצחיקים. דודה סנוג הכבשה (Aunt Snug the Sheep): כבשה בעלת צמר לבן, גרה בהרי פרוסטי. מיקה החפרפרת (Mildred the Mole): חפרפרת סגולה, היא חטטנית וסקרנית מאוד. מונטי התיש (Monty the Goat): תיש בצבע ציאן, אוהב לשחק בכדור ולצייר. ביל הברווזן (Bill the Platypus): ברווזן בצבע תכלת (דומה בצורתו לפרי הברווזן מפינאס ופרב), אוהב להיות מלח. נייג'ל העכבר (Nigel the Naughty Brown Mouse): עכבר חום, אוהב להכין אוכל. הפינגווינים (The penguins): בסדרה מופיעים מספר פינגווינים העובדים במקומות השכונה בתוכנית. רונה היתושה (Lola the Mosquito): יתושה ורודה, אוהבת לעשות דברים מוזרים. רקס החזיר (Rex the Pig): חזיר ורוד, אוהב להכין סלטים. קורנליוס הסרטן (Cornelius the Crab): סרטן סגול, אוהב לעצבן אחרים. מיה הטפירה (Mia the Tapir): טפירה אפורה, אוהבת לרקוד במיוחד את הריקודים: בלט, טנגו וסלסה. באבס האפרוחה (Babs the Baby Bird): אפרוחה צהובה, היא טובה. הדבר הירוק הקטן (The Small Green Thing): סליים ירוק, אוהב לגרום לאחרים להרגיש שמחים כשהם עצובים. ישנם עוד דמויות בתוכנית. הדיבוב העברי הופק על ידי ענבר שטגר עזרא ובוים על ידי אפי בן ישראל. "שכונת השעשועים", במסד הנתונים הקולנועיים IMDb (באנגלית) שכונת השעשועים, במיזם "אישים" לתיעוד היצירה הישראלית
The Lockdown Sessions (אלבום של רוג'ר ווטרס)

The Lockdown Sessions הוא אלבום האולפן השישי של המוזיקאי הבריטי רוג'ר ווטרס, אשר יצא לאור ב-9 בדצמבר 2022. האלבום מכיל הקלטות ביתיות (שמאוחר יותר עברו תהליך עיבוד) שווטרס הקליט במהלך הסגר שהתקיים עקב מגפת הקורונה. באלבום מופיעות הקלטות מחודשות לשירי ווטרס (מתוך האלבום Amused to Death מ-1992) ופינק פלויד (מתוך האלבומים The Wall מ-1979 ו-The Final Cut מ-1983). הגרסה המחודשת לשיר "Comfortably Numb" יצאה לאור כסינגל תחת השם "Comfortably Numb 2022", וגרסה זו הייתה לשיר הפותח בסיבוב ההופעות This Is Not a Drill Tour. כל השירים נכתבו והולחנו על ידי רוג'ר ווטרס (למעט היכן שמצוין אחרת).  רוג'ר ווטרס - שירה מובילה, גיטרה מובילה, פסנתר דייב קילמינסטר - גיטרה מובילה, גיטרת קצב ג'ונתן וילסון - גיטרה מובילה, הרמוניום, סינתיסייזר, שירה מלווה גאס סייפרט - גיטרת בס, סינתיסייזר, צ'לו, שירה מלווה ג'ון קרין - קלידים, סינתיסייזר, שירה מלווה ג'ואי וורונקר - תופים, כלי הקשה לוציוס - שירה מלווה איאן ריצ'י - סקסופון (רצועה 2) בו קוסטר - אורגן האמונד (רצועות 2–5) רוברט וולטר - אורגן, פסנתר (רצועה 6) אמנדה בלייר - שירה מלווה (רצועה 6) שני ג'ונסון - שירה מובילה (רצועה 6) נייג'ל גודריץ' - כלי מיתר, שירה מלווה (רצועה 5) ROGER WATERS - THE LOCKDOWN SESSIONS, austriancharts.at (בגרמנית) ROGER WATERS - THE LOCKDOWN SESSIONS (ALBUM), Hung Meiden Roger Waters – The Lockdown Sessions, אולטראטופ (בהולנדית) Roger Waters – The Lockdown Sessions, אולטראטופ (בהולנדית) The Lockdown Sessions, מצעדי ה-GfK אנטרטיינמנט (בגרמנית) ROGER WATERS - THE LOCKDOWN SESSIONS, Dutch Charts (בהולנדית) Album Top 40 slágerlista, איגוד תעשיית ההקלטות ההונגרי (בהונגרית) Official Albums Chart Top 100, חברת המצעדים הרשמית (באנגלית) ROGER WATERS - THE LOCKDOWN SESSIONS (ALBUM), Hung Medien (באנגלית) ROGER WATERS - THE LOCKDOWN SESSIONS (ALBUM), Hung Meiden (באנגלית) Official Scottish Albums Chart, חברת המצעדים הרשמית (באנגלית) albumy, מצעדי המוזיקה הפולניים (בפולנית) ROGER WATERS - THE LOCKDOWN SESSIONS (ALBUM), Hung Meiden (באנגלית) ROGER WATERS - THE LOCKDOWN SESSIONS (ALBUM), Hung Meiden (באנגלית) Roger Waters – The Lockdown Sessions, Hung Meiden (באנגלית) מידע על האלבום The Lockdown Sessions באתר MusicBrainz
נשיא הנציבות האירופית

נשיא הנציבות האירופית (באנגלית: President of the European Commission) הוא ראש הרשות המבצעת של האיחוד האירופי והעומד בראש הנציבות האירופית. נשיאת הנציבות הנוכחית היא אורסולה פון דר ליין. נשיא הנציבות ממונה על ידי המועצה האירופית באישור הפרלמנט האירופי לכהונה בת 5 שנים, עם אפשרות הארכה אחת לכהונה נוספת בת 5 שנים. קובעת את סדר היום למדיניות האיחוד האירופי. קביעת הצעות חקיקה לאישור הפרלמנט האירופי. נשיא הנציבות עומד בראש קבינט הנציבים. מקצה את חלוקת תיקים ותפקידים בין הנציבים וכן ראשי לפטר או להזיז אותם מתפקידם. ניהול השירות הציבורי של האיחוד האירופי. ייצוג הנציבות בפגישות המועצה האירופית, ובדיונים מרכזיים בפרלמנט האירופי. ייצוג האיחוד האירופי בארגונים ופורומים בינלאומיים G20, G7. הנשיא רשאי למנות לו סגנים לפי שיקול דעתו, ובדרך כלל יש כמה סגני נשיא בנציבות. הנציג העליון, לעומת זאת, הוא סגן נשיא מכוח תפקידו מרגע שאושר על ידי הפרלמנט. מבין סגני הנשיא, לרבות הנציג העליון, ממנה הנשיא "סגן נשיא ראשון" שמשמש כממלא מקומו בעת היעדרותו. אתר האינטרנט הרשמי של נשיאות הנציבות האירופית (באנגלית, בגרמנית, בצרפתית, באיטלקית, בספרדית ובדניתהולנדית) Ursula von der Leyen - European Commission, commissioners.ec.europa.eu (באנגלית)
אבש פוטבול

אבש פוטבול (בפורטוגזית: AVS Futebol SAD) הוא מועדון כדורגל פורטוגלי מהעיר וילה דאס אבש המשחק בפרימיירה ליגה, הליגה הבכירה של פורטוגל. המועדון נוסד בשנת 2023 ומארח את משחקיו באצטדיון דו אבש המכיל 8,650 מקומות. המועדון נוסד ב-5 במאי 2023 לאחר שהמועדון אוניון דשפורטיבו וילאפרנקסה מהליגה הפורטוגלית השנייה עבר מוילה פרנקה דה שירה לוילה דאס אבש בעקבות תנאי האצטדיון הירודים בעיר. אך המועדון עבר לשחק בליגה המחוזית של ליסבון, ובמקומו הוקם המועדון החדש אבש פוטבול שתפס את מקומו בליגה הפורטוגלית השנייה. למועדון החדש אבש פוטבול אין קשר למועדון קלובה דשפורטיבו דה אבש מלבד העובדה ששני המועדונים מגיעים מאותה העיר וחולקים מתקנים. את עונת הבכורה שלה סיימה הקבוצה במקום השלישי בליגה הפורטוגלית השנייה, מה שזיכה אותה בכרטיס לפלייאוף העלייה לליגה הבכירה. בפלייאוף התמודדה אבש מול פורטימוננסה שסיימה במקום ה-16 בעונת 2023/2024 בליגה הבכירה, אבש ניצחה את פורטימוננסה 2–1 גם בבית וגם בחוץ והעפילה לליגה הבכירה שנה אחת בלבד לאחר הקמתה.  מעודכן ל-31 בינואר 2024 פרופיל, באתר Transfermarkt אתר האינטרנט הרשמי של אבש פוטבול De volta ao fundo da montanha: Vilafranquense cria equipa na última divisão, www.record.pt (ב־European Portuguese) Guilherme Terras Marques, O bom arranque do AVS SAD na Segunda Liga, Bola na Rede, ‏2023-10-17 (ב־European Portuguese) AVS sobe ao primeiro escalão, FPF, ‏2024-05-18 (ב־European Portuguese)
Roger Waters: The Wall

Roger Waters: The Wall הוא סרט הופעה בריטי מאת רוג'ר ווטרס, אשר בוים על ידי שון אוונס וווטרס עצמו. הסרט מציג קטעים מתוך סיבוב ההופעות הרביעי של ווטרס, The Wall Live, וזה הוקרן לראשונה בפסטיבל הסרטים הבינלאומי בטורונטו בהשתתפות במאי הסרט. עיצוב וביצוע ההופעות שאבו השראה מתוך סיבוב ההופעות השביעי של פינק פלויד, The Wall Tour. אל הסרט צורפו מספר סרטים דוקומנטריים שצולמו במהלך נסיעה של ווטרס במכונית בנטלי ישנה ברחבי אירופה. כל השירים נכתבו והולחנו על ידי רוג'ר ווטרס (למעט היכן שמצוין אחרת).  כל השירים נכתבו והולחנו על ידי ווטרס (למעט היכן שמצוין אחרת).  אתר האינטרנט הרשמי של Roger Waters: The Wall
בית הכנסת באבוב (קרקוב)

בית הכנסת באבוב היה בית כנסת של חסידי רבי שלמה הלברשטאם מבאבוב אשר הוקם בשנת 1871. הוא נבנה בקומה ראשונה של בניין דירות, ברחוב "12 Estery", בשכונת קז'ימייז' בקרקוב. בית הכנסת נוסד בשנת 1871 על ידי חסידים מבאבוב, ממשפחת הלברשטאם. ליד אולם התפילה היה גם בית מדרש לתלמוד. במהלך מלחמת העולם השנייה הנאצים הרסו את בית הכנסת. לא שרד דבר מהריהוט המקורי של בית הכנסת. בתום המלחמה שכנה בבניין בית הכנסת נגריה, ולאחר מכן הוסב הבניין לבית דירות. החל משנת 1990 הבניין שימש כאכסניה לעניים ודיירי רחוב. בשנת 1996 תרמה הקומונה של קרקוב את הבניין לאגודת קהילת האח אלברט (אנ'), שהשתמשה בו כמקלט לילה לחסרי בית וילדים עניים. האגודה הגישה למעלה מ-200 ארוחות ביום. במסגרת החוק הפולני משנת 1997 להשבת הרכוש היהודי, הוחזר בית הכנסת לקהילה היהודית בקרקוב בשנת 2001. למרות זאת לא ניתן היה לבנות בו בית כנסת מחדש, כי אגודת האח אלברט המשיכה להשתמש במקום כאכסניה ובית תמחוי לעניים ודרי רחוב. לאור המחלוקת המקום נסגר לשימוש הן לקהילה היהודית והן לאגודת האח אלברט. משנת 2004 תיק המחלוקת תלוי ועומד בבית המשפט. יהדות קרקוב מדיה וקבצים בנושא בית הכנסת באבוב בוויקישיתוף באתר עיריית קרקוב Municipal register of monuments in Krakow . Public Information Bulletin of the City of Krakow. 2021-09-18 ערך זה הוא קצרמר בנושא בתי כנסת ובנושא פולין. אתם מוזמנים לתרום לוויקיפדיה ולהרחיב אותו.